Han ble interessert i BMX og fikk jobb i en lokal sykkelbutikk. Der fikk han kallenavnet Spike, på grunn av håret sitt. Han var også frilanser for BMX-magasinet . Etter å ha fullført high school søkte han på seks forskjellige college, men fikk bare tilbud fra ett av dem. Sommeren 1987 dro han sammen med en venn til USAs vestkyst, til Torrance i California, og fikk fast jobb hos . Lokalet til magasinet var et samlested for mange personer, og Jonze har selv sagt at de hadde alt, og at det «var mye bedre enn college.» Han tok stort sett bilder for magasinet, og senere startet han sammen med vennene sine skateboard-magasinet . Han møtte den profesjonelle skateren Mark Gonzales, som ga Jonze i oppdrag å lage en promoteringsvideo for sitt nye skateboardfirma. Den 24-minutter lange ble sett på som et innovativt, lite mesterverk i skateboardkretsene. Skateopptak Jonze hadde filmet ble brukt i Sonic Youths musikkvideo «100%».